મહત્ત્વના નવ મુદ્દાઓમાં કૃષિ ક્ષેત્રની કાયાપલટ, ગ્રામિણ અર્થતંત્રને વેગવાન બનાવવાનો પ્રયાસ, આરોગ્ય સહિત સામાજિક ક્ષેત્રને પ્રાધાન્ય, શિક્ષણ અને કૌશલ્યવર્ધન દ્વારા યુવાવર્ગને ન્યાય, માળખાગત સુવિધાઓ અને મૂડી રોકાણની પ્રાથમિકતા, નાણાકીય વ્યવસ્થાપન, વ્યાપાર-ધંધા માટે સાનુકૂળ વાતાવરણ, અંદાજપત્રીય શિસ્ત અને કરવેરા સુધારાને કેન્દ્રમાં રાખીને નાણામંત્રીએ અર્થતંત્રના કાયાકલ્પની દિશા નિર્ધારિત કરી દીધી છે. ગરીબ, મધ્યમવર્ગ, ખેડૂત, યુવાવર્ગ, મહિલા ઉપરાંત વ્યાપારી અને નોકરિયાત એમ તમામ વર્ગમાંથી કમ સે કમ ફરિયાદો ન આવે તેની કાળજી રખાઈ છે. એટલું જ નહીં, તમામને વિકાસનાં ફળો સ્પર્શે એવી કુનેહ પણ દાખવવામાં આવી છે.